60 सालों में इंडिया ने दुनिया को एक भी बड़ा इनोवेशन नहीं दिया : मूर्ति
टाई ग्लोबल रिट्रीट का ओपनिंग सेशन नारायण मूर्ति के नाम रहा। उन्होंने इंडियन एजुकेशन सिस्टम की बुनियादी कमियों, इनोवेशन और इंफोसिस के कल, आज और कल के बारे में बात की। उन्होंेने बताया कि आज इंफोसिस की बागडोर विशाल सिक्का (इंफोसिस के सीईओ) के हाथ में है। जो मूलतः बरोड़ा से हैं। जब उनके पिता ने अमेरिका जाना तय किया तब वो बरोड़ा यूनिवर्सिटी के फर्स्ट ईयर में पढ़ रहे थे। उन्होंने अपने प्रोफेसर से पूछा दो साल में चार साल की डिग्री करने के लिए क्या करना पड़ेगा।
प्रोफेसर ने कहा कि तुम्हें 20 कोर्स करने पड़ेंगे। विशाल ने 62 क्रेडिट दो साल में लिए और यूनिवर्सिटी टॉप की। इसके बाद उन्होंने स्टेनफोर्ड यूनिवर्सिटी से कम्प्यूटर साइंस से पीएचडी की और एक रोचक मेमोरी इंटरफेस हैना तैयार किया। पर मेरी नजर में सबसे ज्यादा ग्रोथ एस गोपाल कृष्णन के कार्यकाल में हुई। ये लगभग 25 प्रतिशत थी। शुरू-शुरू में मैं एक्वीजिशन से कतराता था क्योंकि मुझे लगता था कि कंपनियों के कल्चर में फर्क तो कंपनी आगे नहीं बढ़ती। लेकिन धीरे-धीरे यह सोच बदली और पांच-छह एक्वीजिशन किए। जिनमें से सबसे ज्यादा मुनाफा एक ऑस्ट्रेलियन कंसल्टेंसी कंपनी से हुआ।
नारायण मूर्ति ने कहा कि स्मार्ट सिटी ऐसी होनी चाहिए जिनका इनफ्रास्ट्रक्चर अच्छा हो। एनर्जी सेविंग हो। कन्वेटिविटी की नजर से सुविधाजनक हो। स्मार्ट सिटी का कॉन्सेप्ट गांव के लोगों को बेहतर रोजगार देगा और शहरों को गांव से जोड़ेगा।
सफलताके लिए तीन चीजें बहुत जरूरी हैं। पहली कंपिटेंस, कैरेक्टर और कमिटमेंट।
entrepreneurs meet
हिंदुस्तान में पिछले छह दशकों में एक भी इनोवेशन नहीं हुआ
इंडियनइंस्टीट्यूट ऑफ साइंस के पहले बैच की कन्वोकेशन के सेरेमनी के दौरान नारायण मूर्ति ने अपनी स्पीच में कहा था कि हिंदुस्तान में पिछले छह दशकों में हिला देने वाला इनोवेशन नहीं हुआ। इसी के बारे में टाई ग्लोबल रिट्रीट में बताते हुए उन्होंने कहा कि मैसाच्यूसेट्स की कैम्ब्रिज यूनिवर्सिटी में मुझे किसी ने एक किताब दी जिसका नाम था \\\"101 गिफ्ट ऑफ आइडियाज फ्रॉम एमआईटी\\\' जिसमें संस्थान के फैकल्टी, स्टूडेंट्स और एल्युमनाई के ऐसे इनोवेशंस थे जिन्होंने हमारी दुनिया ही बदल दी। जैसे जीपीएस, ईमेल आदि। जो 130 साल पुराने संस्थान ने किया वो हम आज तक नहीं कर पाए। क्योंकि हमारे स्कूल या कॉलेज, यूनिवर्सिटी कॉन्सेप्ट समझाते नहीं हैं। क्यूरोसिटी बढ़ाते नहीं हैं। वो सिर्फ रटन पद्धति अपनाते हैं। कोचिंग की फैक्ट्री भी रटा-रटाकर इंजीनयिरिंग कॉलेजेज में एडमिशन की तैयारी करवाती हैं।
टोकियोकी उस बच्ची ने मुझे अजीब नजरों से देखा
हमबच्चों को ये नहीं सिखाते हैं कि जो वो क्लास में पढ़ते हैं उसे वो असल जिंदगी में कैसे अप्लाई कर सकते हैं। मैं बेंगलुरू के सबसे प्रतिष्ठित स्कूल में गया। वहां बच्चों से पूछा कि मौसम क्यों बदलते हैं। इनमें से एक भी कोई जवाब दे पाया कि क्योंकि पृथ्वी 23 1/2 डिग्री झुकी हुई है। इसलिए जब वो सूरज के सबसे करीब होती है तब नॉर्थ के हैमिस्फेयर में सर्दियां होती हैं। और पृथ्वी सूरज से सबसे ज्यादा दूरी पर होती है तब वहां गर्मी होती है। वहीं टोकियो के एक छोटे से स्कूल में सही सवाल किया वहां बच्चों ने ऐसे देखा जैसे मैंने बेवकूफी भरा सवाल पूछ लिया हो। उन्होंने सही जवाब दिया तो मैंने एक और सवाल किया कि अगर पृथ्वी 45 डिग्री पर झुकी हो तो मौसम पर क्या फर्क पड़ेगा। इस पर एक बच्चे ने जवाब दिया कि टोकियो में तब तो स्नो फॉल होती रहेगी। यानी वहां के बच्चों को उस कॉन्सेप्ट की पूरी एप्लीकेशन के बारे में पता था। हमें भी बच्चों को ऐसे सवालों के लॉजिकल जवाब देने चाहिए कि आसमान नीला क्यों होता है। चांद जमीं पर गिरता क्यों नहीं है। तभी वो इन चीजों को समझ पाएंगे।
इंडियाका एजुकेशनल सिस्टम लिबरल नहीं है
वेस्टर्नएजुकेशन सिस्टम इसलिए बेहतर है क्योंकि वो हमसे कहीं ज्यादा लिबरल है। वहां हिस्ट्री में अंडरग्रेजुएशन करने के बाद यूजी में मेडिसन पढ़ सकते हैं। इंडिया में ऐसा नहीं है। इसे बदलना चाहिए। ऐसा नहीं कि सभी संस्थानों की क्वालिटी कमजोर है। जानते हैं कि 1959 में जब रशिया ने स्पटनिक में लीजा को भेजा तो अमेरिका को सदमा पहुंचा और उसने अमेरिकन सोसायटी ऑफ इंजीनियरिंग एजुकेशन की स्थापना की। आईआईटी कानपुर दुनिया का पहला ऐसा संस्थान था जिसमें उसके सुझावों के अनुरूप करिक्युलम डिजाइन किया गया था।
hin_Deva hin_Deva hin_Deva hin_Deva hin_Deva eng_Latn hin_Deva hin_Deva hin_Deva hin_Deva kas_Deva hin_Deva